C 81/116
HR
Službeni list Europske unije
18.2.2022.
četvrtak, 24. lipnja 2021.
PRILOG ZAKONODAVNOJ REZOLUCIJI
Izjave Komisije Ponor LULUCF-a i cilj za 2030.
Sektor korištenja zemljišta, prenamjene zemljišta i šumarstva (LULUCF) u EU-u ispušta stakleničke plinove i apsorbira CO2 u tlu i u biomasi.
Obnova i povećanje ponora ugljika u tlu, odnosno sposobnosti našeg prirodnog okruženja poput drveća da apsorbira CO2, ključni su za postizanje naših klimatskih ciljeva.
Potreban nam je sve veći ponor kako bi EU do 2050.
postigao klimatsku neutralnost.
Za promjenu trenutačnog trenda potrebne su znatne kratkoročne mjere.
U Komunikaciji Komisije „Povećanje klimatskih ambicija Europe za 2030. – Ulaganje u klimatski neutralnu budućnost za dobrobit naših građana” procjenjuje se da je potrebno i moguće preokrenuti trenutačni trend i povećati ponor ugljika na razine iznad 300 milijuna tona ekvivalenta CO2 do 2030.
Komisija će iznijeti prijedloge za reviziju Uredbe o LULUCF-u u skladu s tom ambicijom.
Pristup pravosuđu EU i njegove države članice stranke su Konvencije Gospodarske komisije Ujedinjenih naroda za Europu (UNECE) o pristupu informacijama, sudjelovanju javnosti u odlučivanju i pristupu pravosuđu u pitanjima okoliša od 25. lipnja 1998. („Aarhuška konvencija”).
Pri izvršavanju svojih obveza na temelju Uredbe (EU) 2018/1999 u pogledu uključivanja javnosti u izradu nacionalnih energetskih i klimatskih planova i savjetovanja o dugoročnim strategijama, države članice trebale bi osigurati da se zainteresiranoj javnosti omogući pristup pravosuđu u slučaju kršenja tih obveza.
To se provodi u skladu s relevantnom sudskom praksom Suda Europske unije koja se odnosi na pristup pravosuđu u pitanjima okoliša i uz puno poštovanje obveza koje su države članice preuzele kao stranke Aarhuške konvencije (1).
(1)
Vidjeti i Komunikaciju „Poboljšanje pristupa pravosuđu u pitanjima okoliša u EU-u i državama članicama” (COM(2020)0643).